ELEN (Hizkuntza Berdintasunerako Europako Sarea)

Hizkuntza Berdintasunerako Europako Sarea edo ELEN (ingelesezko siglak: European Language Equality Network) gobernuz kanpoko nazioarteko erakunde aktiboa da Europan, eta hizkuntza gutxituak, galtzeko zorian dauden hizkuntzak, hizkuntza koofizialak eta estaturik ez duten nazioetako hizkuntzak babesteko eta sustatzeko lan egiten du.

Gutxiengoen Hizkuntzen Europako Bulegoa (European Bureau for Lesser-Used Languages) itxi ondoren sortu zen ELEN, 2010ean. Gobernuz kanpoko erakundea zen hura, eta antzeko helburuak zituen 1982an sortu zutenetik.

Elin Haf Gruffydd Jones galestarrak zuzentzen du ELEN 2025ean.

2025eko ohar batean euskararen zonifikazioak hizkuntzari dakarkion kaltea azpimarratu zuen.

 Helburuak eta jarduera 
ELENen helburuak eta lana hainbat esku-hartze motatan biltzen dira:

 Lobby lana giza eskubideen eta eskubide koektiboen defentsan diharduten nazioarteko erakunde nagusietan: Nazio Batuak, Europako Kontseilua eta Europar Batasuna. ELEN gutxien entzuten diren gutxiengoen ahots gisa aurkezten da, bereziki, Europako Parlamentua bezalako organo hautetsiei eskari zehatzak eginez. Tokiko ekintzak ere egiten ditu, esate baterako, Frantziako Estatuan eskualdeetako edo eremu urriko hizkuntzen Europako Gutuna berrestearen aldeko kanpaina nazionalean parte hartuz, Espainiako gobernuak gazteleradun ez diren gutxiengoekin duen jarrera salatuz, edo Europar Batasunetik Erresuma Batuak  ateratzean gutxiengoen hizkuntzen aldekoen kezkekin lotuz.
 Gutxiengoen hizkuntzen gaineko jarraipen eta ekintza proiektuetan parte hartzea.

ELENek asko lagundu zuen Donostiako Hizkuntza Eskubideak Bermatzeko Protokoloa abian jartzen. Protokolo horrek Europarako hizkuntza-eskubideak bermatzeko neurri zehatzak zerrendatzen ditu, bai eta Hizkuntza Aniztasunaren Proiektu Digitala ere, hau da, gutxiengoen hizkuntzak erabiliz eduki digitalak sortu eta trukatzeko plana.

 Erreferentziak 

 Ikus, gainera 

 Euskalgintzaren Kontseilua

 Kanpo estekak 

Kategoria: Hizkuntza erakundeak
Kategoria:Europako hizkuntzak